title: 1990 m. spalio 10 d. Sprendimas Nr. 146 dėl Reglamento (EEB) Nr. 1408/71 94 straipsnio 9 dalies išaiškinimo

text:
Svarbus teisinis pranešimas

|

31991D0424

Oficialusis leidinys L 235 , 23/08/1991 p. 0009 - 0020 specialusis leidimas suomių kalba: skyrius 5 tomas 5 p. 0081  specialusis leidimas švedų kalba: skyrius 5 tomas 5 p. 0081

		Sprendimas Nr. 1461990 m. spalio 10 d.dėl Reglamento (EEB) Nr. 1408/71 94 straipsnio 9 dalies išaiškinimo(91/424/EEB)EUROPOS BENDRIJŲ DARBUOTOJŲ MIGRANTŲ SOCIALINĖS APSAUGOS ADMINISTRACINĖ KOMISIJA,atsižvelgdama į 1971 m. birželio 14 d. Tarybos reglamento (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims, savarankiškai dirbantiems asmenims ir jų šeimos nariams, judantiems Bendrijoje, 81 straipsnio a punktą, pagal kurį ji atsako už visų administravimo ir aiškinimo klausimų, kylančių iš Reglamento (EEB) Nr. 1408/71 ir paskesnių reglamentų nuostatų, nagrinėjimą,atsižvelgdama į 1972 m. kovo 21 d. Tarybos reglamento (EEB) Nr. 574/72 2 straipsnio 1 dalį, pagal kurią ji parengia reglamentams taikyti reikalingų pažymėjimų, patvirtinančių pažymų, pranešimų, prašymų ir kitų dokumentų pavyzdžius,atsižvelgdama į 1989 m. spalio 30 d. Tarybos reglamentą (EEB) Nr. 3427/89, kuris numato visoms valstybėms narėms vienodą išmokų šeimai mokėjimo šeimos nariams, negyvenantiems kompetentingos valstybės teritorijoje, problemos sprendimą,atsižvelgdama į minėtu reglamentu iš dalies pakeistą 94 straipsnio 9 dalį, kuri numato, viena vertus, kad pašalpos šeimai, kurias pagal darbo sutartį Prancūzijoje dirbantys asmenys gauna už savo šeimos narius, 1989 m. lapkričio 15 d. gyvenusius kitoje valstybėje narėje, turi būti mokamos pagal tokias pat normas, apribojimus ir ta pačia tvarka, kuri galiojo tą dieną, jei jos yra didesnės nei išmokos, mokėtinos nuo 1989 m. lapkričio 16 d., ir jei atitinkamiems asmenims taikomi Prancūzijos teisės aktai, o antra vertus, kad Administracinė komisija turi pateikti nuomonę apie šios dalies įgyvendinimo tvarką, ir ypač apie šių pašalpų kaštų pasidalijimą,kadangi svarbu tiksliai apibrėžti 94 straipsnio 9 dalies taikymo sritį ir jos taikymo sąlygas;kadangi būtina nustatyti pašalpų skyrimo tvarką, būtent: atitinkamų įstaigų atsakomybę, pašalpos šeimai (garantuoto dydžio) ir Prancūzijos išmokų šeimai palyginimą, priedo, kurio dydis lygus tų dviejų dydžių skirtumui, mokėjimą ir šių pašalpų kaštų padalijimą atitinkamoms įstaigoms;kadangi, be to, reikia nurodyti minėtam palyginimui taikytiną valiutų perskaičiavimo kursą;kadangi turėtų būti sukurtos dvi pavyzdinės formos: viena — patvirtinanti 1989 m. lapkričio mėn. pašalpos šeimai mokėjimą, kita — patvirtinanti, kad pašalpa šeimai buvo ir toliau mokama arba jos mokėjimas buvo nutrauktas pagal 94 straipsnio 9 dalį;kadangi kalba, kuria formos išduodamos, yra nustatyta Administracinės komisijos Rekomendacijoje Nr. 15;kadangi galiausiai turėtų būti nustatyta, iki kada galima pasinaudoti teise gauti garantuotą pašalpos šeimai dydį;laikydamasi Reglamento (EEB) Nr. 1408/71 80 straipsnio 3 dalyje nustatytų sąlygų,NUSPRENDĖ:1. a) Reglamento (EEB) Nr. 1408/71 94 straipsnio 9 dalies nuostatos yra taikytinos, jei 1989 m. lapkričio 15 d. pagal darbo sutartį dirbantis asmuo, kuriam taikomi Prancūzijos teisės aktai, gavo pašalpas šeimai, buvusioje 73 straipsnio 2 dalyje numatytas kitoje valstybėje narėje gyvenantiems jo šeimos nariams; jos nėra taikytinos, jei teisę į išmokas šeimai asmuo savo gyvenamosios vietos valstybėje gavo 1989 m. lapkričio 15 d.; jos visam laikui nustoja būti taikytinos, jei teisę į išmokas šeimai asmuo įgyja vėliau valstybėje, kurioje gyvena.Be to, pašalpos šeimai, kurias Prancūzijoje pagal darbo sutartį dirbantis asmuo 1989 m. lapkričio 15 d. gauna už kitoje valstybėje narėje gyvenančius savo šeimos narius, ir toliau mokamos pagal 94 straipsnio 9 dalį, jei šeimos nariai vis dar gyvena tos kitos valstybės narės teritorijoje;b) pašalpos šeimai, nurodytos Reglamento (EEB) Nr. 1408/71 94 straipsnio 9 dalyje, — tai tos išmokos, kurios pagal darbo sutartį dirbančiam asmeniui už turinčius teisę į tokias pašalpas šeimos narius buvo mokamos 1989 m. lapkričio mėn. Šių pašalpų dydis sudaro garantuotą dydį.Išmokos šeimai, nurodytos minėtame straipsnyje, — tai Prancūzijos išmokos šeimai, kurios pagal darbo sutartį dirbančiam asmeniui priklauso nuo 1989 m. lapkričio 16 d;c) jeigu du mėnesius iš eilės Prancūzijos išmokų šeimai dydis, išskyrus vienkartines išmokas (palyginimui į tokias išmokas neatsižvelgiama), yra didesnis arba lygus garantuotam išmokos dydžiui tą mėnesį, teisė į tokį dydį atimama visam laikui.Taikant 94 straipsnio 9 dalyje nustatytą sąlygą, kad atitinkamam asmeniui turi būti taikomi Prancūzijos teisės aktai, neatsižvelgiama į darbo pertrūkius, trumpesnius kaip vienas mėnuo, arba laikiną darbo nutraukimą dėl ligos, vaiko gimimo, nelaimingo atsitikimo darbe, profesinės ligos ar nedarbo, kai ir toliau yra gaunamas darbo užmokestis arba atitinkamos išmokos pagal Prancūzijos teisės aktus, išskyrus pensijas ir rentas, arba atvejus, susijusius su mokamomis atostogomis, streiku ar lokautu;d) garantuotas išmokos dydis nustatomas visam laikui. Jis jokiu būdu negali būti vėliau persvarstomas pasikeitus pašalpų šeimai normoms, numatytoms valstybės narės, kurios teritorijoje šeimos nariai gyveno 1989 m. lapkričio 15 d., teisės aktuose, arba pagausėjus šeimos narių.Tačiau jei vėliau valstybėje narėje, kurioje šeimos nariai gyvena, sumažėja 94 straipsnio 9 dalyje nurodytas šeimos narių skaičius, garantuotas išmokos dydis perskaičiuojamas pagal likusių šeimos narių skaičių, taikant minėtos valstybės narės teritorijoje 1989 m. lapkričio 15 d. galiojusias normas.2. a) Kad Prancūzijos kompetentinga įstaiga galėtų nustatyti, ar turėtų būti taikomos 94 straipsnio 9 dalies nuostatos, šeimos narių 1989 m. lapkričio 15 d. gyvenamosios vietos įstaiga atitinkamų asmenų arba Prancūzijos įstaigos prašymu išduoda toliau pateikto E 412 F pavyzdžio pažymą, patvirtinančią, ar šeimos išmokos už 1989 m. lapkričio mėn. buvo mokamos.Jeigu pašalpos šeimai buvo mokamos, gyvenamosios vietos įstaiga patvirtintoje pažymoje nurodo šeimos narius, už kuriuos pagal taikomų teisės aktų nuostatas pašalpa buvo mokama, ir jų dydį kiekvienam šeimos nariui arba visai šeimai.Minėtoje patvirtintoje pažymoje taip pat turi būti nurodyta, ar pagal darbo sutartį dirbančio asmens sutuoktinis arba asmuo, kuriam išmokos šeimai buvo mokamos, 1989 m. lapkričio mėn. dirbo arba užsiėmė veikla, kuri pagal Sprendimą Nr. 199 prilyginama darbui;b) gavusi patvirtinančią pažymą, Prancūzijos kompetentinga įstaiga atitinkamais atvejais palygina 1 dalies b punkto antrame sakinyje minėtą išmokos šeimai dydį su garantuotu išmokos dydžiu.Jeigu išmokų šeimai dydis yra didesnis arba lygus garantuotam dydžiui, kompetentinga įstaiga skiria tik išmokas.Jeigu išmokų šeimai dydis yra mažesnis nei garantuotas dydis, Prancūzijos kompetentinga įstaiga skiria išmokas, o priedą, kuris yra lygus garantuoto išmokos dydžio ir šių išmokų skirtumui, skiria gyvenamosios vietos įstaiga.Jeigu Prancūzijos išmokų šeimai dydis lygus nuliui, gyvenamosios vietos įstaigos skiriamas priedas turi būti lygus garantuotam išmokos dydžiui;c) kad palygintų b punkte nurodytus dydžius, Prancūzijos kompetentinga įstaiga garantuotą išmokos dydį perskaičiuoja į savo valiutą, taikydama Reglamento (EEB) Nr. 574/72 107 straipsnio 1 dalyje numatytą valiutų perskaičiavimo kursą. Valiutų perskaičiavimo kursas, į kurį reikia atsižvelgti, — tai 1989 m. lapkričio 16 d. galiojęs kursas.3. a) Kai turi būti skiriamas skirtumu paremtas priedas, Prancūzijos kompetentinga įstaiga kiekvieną mėnesį siunčia gyvenamosios vietos įstaigai toliau pateikto E 413 F pavyzdžio pažymą, patvirtinančią, ar pašalpos šeimai tebemokamos, ar nutrauktos.Gavusi pažymą, gyvenamosios vietos įstaiga skiria priedą, kuris yra lygus garantuoto išmokos dydžio ir Prancūzijos išmokų šeimai dydžio ekvivalento, apskaičiuoto savo valiuta pagal palyginimo dieną taikytą valiutų perskaičiavimo kursą, skirtumui;b) jeigu gyvenamosios vietos įstaigos taikytini teisės aktai numato, kad išmokos šeimai mokamos ne kas mėnesį, o už kitokios trukmės laikotarpius, minėta įstaiga skirtumu paremtą priedą gali skirti už tokius kitus laikotarpius;c) jeigu atitinkamam asmeniui nebetaikomos 94 straipsnio 9 dalies nuostatos, Prancūzijos kompetentinga įstaiga ankstesniuose punktuose minėta pažyma gyvenamosios vietos įstaigai praneša apie galutinį teisės į garantuotą išmokos dydį praradimą.4. Valstybių narių kompetentingos institucijos atitinkamoms kompetentingoms įstaigoms parūpina 2 dalies a punkte ir 3 dalies a punkte minėtas pažymų formas. Šios formos turi būti prieinamos Bendrijos oficialiosiomis kalbomis ir parengtos taip, kad skirtingomis kalbomis parengtos formos būtų tapačios ir atitinkamas asmuo galėtų gauti formą savo gimtąja kalba.5. Jei garantuotas išmokos dydis yra perskaičiuojamas pagal 1 dalies d punkto trečiame sakinyje nurodytas sąlygas, gyvenamosios vietos įstaiga išduoda naują 2 dalies a punkte nurodytą pažymą. Prancūzijos kompetentinga įstaiga tuomet atlieka naują palyginimą, kaip nurodyta 2 dalies b ir c punktuose.6. Pašalpų, kurių dydis yra garantuotas Reglamento (EEB) Nr. 1408/71 94 straipsnio 9 dalyje, kaštais pasidalijama taip:- Prancūzijos kompetentinga įstaiga padengia šių pašalpų kaštus iki Prancūzijos išmokų šeimai viso dydžio, kuris pagal darbo sutartį dirbančiam asmeniui yra skiriamas už kitoje valstybėje narėje gyvenančius jo šeimos narius,- šeimos narių gyvenamosios vietos įstaiga padengia garantuoto dydžio ir šių išmokų šeimai skirtumą.Tačiau Prancūzija ir kita valstybė narė arba jos kompetentingos institucijos gali susitarti kitaip dalytis kaštais, bet apie tai jos privalo pranešti Administracinei komisijai.7. Kad būtų pasinaudota 94 straipsnio 9 dalyje pripažinta teise gauti garantuotą pašalpos šeimai dydį, Prancūzijos teisės aktų numatytas dvejų metų terminas iki šio sprendimo taikymo dienos sustabdomas ir pradedamas skaičiuoti tik nuo tos dienos.8. Šis sprendimas taikomas nuo kito mėnesio po jo paskelbimo Europos Bendrijų oficialiajame leidinyje pirmos dienos.Administracinės komisijos pirmininkasM. T. Ferraro--------------------------------------------------+++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------


title: 2008/536/EB: 2007 m. balandžio 24 d. Europos Parlamento sprendimas dėl Europos tinklų ir informacijos apsaugos agentūros 2005 finansinių metų sąskaitų uždarymo

text:
15.7.2008

               LT

               Europos Sąjungos oficialusis leidinys

               L 187/180

      EUROPOS PARLAMENTO SPRENDIMAS

   2007 m. balandžio 24 d.
   dėl Europos tinklų ir informacijos apsaugos agentūros 2005 finansinių metų sąskaitų uždarymo
   (2008/536/EB)
   EUROPOS PARLAMENTAS,
   atsižvelgdamas į Europos tinklų ir informacijos apsaugos agentūros 2005 finansinių metų galutines metines ataskaitas (1),
   atsižvelgdamas į Audito Rūmų ataskaitą dėl Europos tinklų ir informacijos apsaugos agentūros 2005 finansinių metų galutinių metinių ataskaitų kartu su agentūros atsakymais (2),
   atsižvelgdamas į 2007 m. vasario 27 d. Tarybos rekomendaciją (5711/2007 – C6-0080/2007),
   atsižvelgdamas į EB sutartį ir ypač į jos 276 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,
   atsižvelgdamas į 2004 m. kovo 10 d. Europos Parlamento ir Tarybos reglamentą (EB) Nr. 460/2004, įsteigiantį Europos tinklų ir informacijos apsaugos agentūrą (4), ypač į jo 17 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,
   atsižvelgdamas į Darbo tvarkos taisyklių 71 straipsnį ir V priedą,
   atsižvelgdamas į Biudžeto kontrolės komiteto pranešimą (A6-0102/2007),

               1.

               pažymi, kad Europos tinklų ir informacijos apsaugos agentūros 2005 finansinių metų galutinėse metinėse ataskaitose buvo pateikti šie duomenys:
               2005 finansinių metų pajamų ir išlaidų ataskaitos duomenys
                      (6)

                           (tūkst. EUR)

                           2005

                              Pajamos

                           Komisijos subsidijos

                           4 400

                           Asignuotosios pajamos

                           Įvairios pajamos

                              Iš viso pajamų (a)

                              4 400

                              Biudžeto išlaidos finansiniams metams

                              Darbuotojai – Biudžeto I antraštinė dalis

                           Mokėjimai

                           -1 490

                           Perkelti asignavimai

                           -257

                              Administracija – II antraštinė biudžeto dalis

                           Mokėjimai

                           -453

                           Perkelti asignavimai

                           -1 065

                              Veiklai skirti asignavimai – III antraštinė biudžeto dalis (išskyrus asignuotąsias pajamas)

                           Mokėjimai pagal finansinių metų mokėjimų asignavimus

                           -196

                           Iki 2003 m. gruodžio 31 d. neįvykdytų įsipareigojimų mokėjimai

                           Perkelti asignavimai

                           -790

                              Asignuotosios pajamos (PHARE ir trečiosios šalys)

                           Mokėjimai

                           Perkelti asignavimai

                              Iš viso išlaidų (b)

                              -4 251

                              Finansinių metų (a - b) rezultatas

                              149

                              Likutis, perkeltas iš ankstesnių finansinių metų

                              Iš praėjusių metų perkelti ir atšaukti asignavimai (I ir II antraštinės dalys neišskirtos)

                              III antraštines dalies N-1 asignavimų perkėlimo, susijusio su pakeitimu į diferencijuotus asignavimus, neutralizavimas

                              Sumos, nepanaudotos praėjusiais finansiniais metais, skirtos naudojimui

                              Grąžinamosios išmokos Komisijai

                              Valiutos kurso skirtumai

                              Finansinių metų likutis

                              149

                              Šaltinis: Agentūros pateiktainformacija. Šioje lentelėje apibendrinami Agentūros metinėse ataskaitose pateikti duomenys.

               2.

               pritaria Europos tinklų ir informacijos apsaugos agentūros 2005 finansinių metų sąskaitų uždarymui;

               3.

               paveda Pirmininkui perduoti šį sprendimą Europos tinklų ir informacijos apsaugos agentūros direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Hans-Gert PÖTTERING

            Generalinis sekretorius

         Harald RØMER

      (1)  OL C 266, 2006 10 31, p. 16.

      (2)  OL C 312, 2006 12 19, p. 1.

      (3)  OL L 248, 2002 9 16, p. 1. Reglamentas su pakeitimais, padarytais Reglamentu (EB, Euratomas) Nr. 1995/2006 (OL L 390, 2006 12 30, p. 1).

      (4)  OL L 77, 2004 3 13, p. 1.

      (5)  OL L 357, 2002 12 31, p. 72.

      (6)  Pateikiami tik 2005 m. skaičiai, kadangi Agentūra naujai įkurta.


title: 2013/3/ES: 2012 m. gruodžio 20 d. Tarybos sprendimas dėl automatinio keitimosi DNR duomenimis Lenkijoje pradžios

text:
8.1.2013

               LT

               Europos Sąjungos oficialusis leidinys

               L 3/5

         TARYBOS SPRENDIMAS
   2012 m. gruodžio 20 d.
   dėl automatinio keitimosi DNR duomenimis Lenkijoje pradžios
   (2013/3/ES)
   EUROPOS SĄJUNGOS TARYBA,
   atsižvelgdama į 2008 m. birželio 23 d. Tarybos sprendimą 2008/615/TVR dėl tarpvalstybinio bendradarbiavimo gerinimo, visų pirma kovos su terorizmu ir tarpvalstybiniu nusikalstamumu srityje (1), ypač į jo 2 straipsnio 3 dalį ir 25 straipsnį,
   atsižvelgdama į 2008 m. birželio 23 d. Tarybos sprendimą 2008/616/TVR dėl Sprendimo 2008/615/TVR įgyvendinimo (2), ypač į jo 20 straipsnį ir priedo 4 skyrių,
   kadangi:

               (1)

               pagal Protokolą dėl pereinamojo laikotarpio nuostatų, pridėtą prie Europos Sąjungos sutarties, Sutarties dėl Europos Sąjungos veikimo ir Europos atominės energijos bendrijos steigimo sutarties, Sąjungos institucijų, įstaigų, organų ir agentūrų aktų, priimtų prieš įsigaliojant Lisabonos sutarčiai, teisinė galia išlieka tol, kol įgyvendinant Sutartis tie aktai nepanaikinami, neanuliuojami arba iš dalies nepakeičiami;

               (2)

               todėl taikytinas Sprendimo 2008/615/TVR 25 straipsnis, ir Taryba turi vieningai nuspręsti, ar valstybės narės yra įgyvendinusios to sprendimo 6 skyriaus nuostatas;

               (3)

               Sprendimo 2008/616/TVR 20 straipsnyje nustatyta, kad Sprendimo 2008/615/TVR 25 straipsnio 2 dalyje nurodyti sprendimai turi būti priimami remiantis įvertinimo ataskaita, kuri grindžiama klausimynu. Kalbant apie automatinį keitimąsi duomenimis pagal Sprendimo 2008/615/TVR 2 skyrių, įvertinimo ataskaita turi būti grindžiama vertinimo vizito ir bandomojo sistemos patikrinimo rezultatais;

               (4)

               vadovaudamasi Sprendimo 2008/615/TVR 36 straipsnio 2 dalimi, Lenkija pranešė Tarybos Generaliniam sekretoriatui apie nacionalines DNR analizės duomenų rinkmenas, kurioms taikomi Sprendimo 2008/615/TVR 2–6 straipsniai, ir apie to sprendimo 3 straipsnio 1 dalyje nurodytas automatinės paieškos sąlygas;

               (5)

               vadovaujantis Sprendimo 2008/616/TVR priedo 4 skyriaus 1.1 punktu, atitinkama Tarybos darbo grupė parengia klausimyną dėl kiekvieno automatinio keitimosi duomenimis, ir kai valstybė narė mano, kad ji atitinka keitimosi atitinkamos duomenų kategorijos duomenimis sąlygas, ji turi atsakyti į atitinkamo klausimyno klausimus;

               (6)

               Lenkija atsakė į klausimyno apie duomenų apsaugą ir klausimyno apie keitimąsi DNR duomenimis klausimus;

               (7)

               Lenkija sėkmingai atliko bandomąjį sistemos patikrinimą su Slovakija;

               (8)

               Lenkijoje buvo surengtas vertinimo vizitas, o Slovakijos vertinimo grupė parengė šio vertinimo vizito ataskaitą ir pateikė ją atitinkamai Tarybos darbo grupei;

               (9)

               Tarybai pateikta bendra įvertinimo ataskaita, kurioje apibendrinami klausimyno, vertinimo vizito ir keitimosi DNR duomenimis sistemos bandomojo patikrinimo rezultatai,

         PRIĖMĖ ŠĮ SPRENDIMĄ:
   1 straipsnis
   Automatinės DNR duomenų paieškos ir lyginimo srityje Lenkija visiškai įgyvendino bendrąsias Sprendimo 2008/615/TVR 6 skyriaus nuostatas dėl duomenų apsaugos ir nuo šio sprendimo įsigaliojimo dienos turi teisę gauti bei teikti asmens duomenis pagal to sprendimo 3 ir 4 straipsnius.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. gruodžio 20 d.

            Tarybos vardu

            Pirmininkas

         E. FLOURENTZOU

      (1)  OL L 210, 2008 8 6, p. 1.

      (2)  OL L 210, 2008 8 6, p. 12.


title: 2011/758/ES: 2011 m. spalio 25 d. Europos Parlamento sprendimas dėl Europos vaistų agentūros 2009 finansinių metų biudžeto įvykdymo patvirtinimo

text:
26.11.2011

               LT

               Europos Sąjungos oficialusis leidinys

               L 313/27

         EUROPOS PARLAMENTO SPRENDIMAS
   2011 m. spalio 25 d.
   dėl Europos vaistų agentūros 2009 finansinių metų biudžeto įvykdymo patvirtinimo
   (2011/758/ES)
   EUROPOS PARLAMENTAS,
   atsižvelgdamas į Europos vaistų agentūros 2009 finansinių metų galutines metines ataskaitas,
   atsižvelgdamas į Audito Rūmų ataskaitą dėl Europos vaistų agentūros 2009 finansinių metų galutinių metinių ataskaitų kartu su Agentūros atsakymais (1),
   atsižvelgdamas į Tarybos 2011 m. vasario 15 d. rekomendaciją (05892/2011 – C7–0052/2011),
   atsižvelgdamas į savo 2011 m. gegužės 10 d. sprendimą (2), kuriuo atidedamas sprendimas dėl 2009 finansinių metų biudžeto įvykdymo patvirtinimo, ir į Europos vaistų agentūros vykdomojo direktoriaus atsakymus,
   atsižvelgdamas į EB sutarties 276 straipsnį ir Sutarties dėl Europos Sąjungos veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,
   atsižvelgdamas į Europos Parlamento ir Tarybos reglamentą (EB) Nr. 726/2004 (4), įsteigiantį Europos vaistų agentūrą, ypač į jo 68 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,
   atsižvelgdamas į 2011 m. birželio 17 d. Agentūros valdančiosios tarybos pirmininko laišką Europos Parlamento Biudžeto kontrolės komiteto pirmininkui (EMA/441533/2011),
   atsižvelgdamas į Agentūros atsakymus į 2011 m. gegužės 10 d. Parlamento rezoliuciją (6), pateikiamą kartu su minėtu Sprendimu dėl 2009 finansinių metų biudžeto įvykdymo patvirtinimo,
   atsižvelgdamas į Komisijos Vidaus audito tarnybos (VAT) 2009, 2008 ir 2007 metų metinio vidaus audito ataskaitas apie Agentūrą,
   atsižvelgdamas į galutinę tolesnių veiksmų ataskaitą dėl VAT 2009, 2008 ir 2006 m. auditų, kuriuos ji atliko Agentūroje,
   atsižvelgdamas į Darbo tvarkos taisyklių 77 straipsnį ir VI priedą,
   atsižvelgdamas į antrąjį Biudžeto kontrolės komiteto pranešimą (A7–0329/2011),

               1.

               patvirtina Europos vaistų agentūros vykdomajam direktoriui, kad Agentūros 2009 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos vaistų agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 338, 2010 12 14, p. 28.

      (2)  OL L 250, 2011 9 27, p. 173.

      (3)  OL L 248, 2002 9 16, p. 1.

      (4)  OL L 136, 2004 4 30, p. 1.

      (5)  OL L 357, 2002 12 31, p. 72.

      (6)  OL L 250, 2011 9 27, p. 174.
    ---documentbreak---

               26.11.2011

               LT

               Europos Sąjungos oficialusis leidinys

               L 313/29

         EUROPOS PARLAMENTO REZOLIUCIJA
   2011 m. spalio 25 d.
   su pastabomis, sudarančiomis neatskiriamą sprendimo dėl Europos vaistų agentūros 2009 finansinių metų biudžeto įvykdymo patvirtinimo dalį
   EUROPOS PARLAMENTAS,
   atsižvelgdamas į Europos vaistų agentūros 2009 finansinių metų galutines metines ataskaitas,
   atsižvelgdamas į Audito Rūmų ataskaitą dėl Europos vaistų agentūros 2009 finansinių metų galutinių metinių ataskaitų kartu su Agentūros atsakymais (1),
   atsižvelgdamas į Tarybos 2011 m. vasario 15 d. rekomendaciją (05892/2011 – C7–0052/2011),
   atsižvelgdamas į savo 2011 m. gegužės 10 d. sprendimą (2), kuriuo atidedamas sprendimas dėl 2009 finansinių metų biudžeto įvykdymo patvirtinimo, ir į Europos vaistų agentūros vykdomojo direktoriaus atsakymus,
   atsižvelgdamas į EB sutarties 276 straipsnį ir Sutarties dėl Europos Sąjungos veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,
   atsižvelgdamas į Europos Parlamento ir Tarybos reglamentą (EB) Nr. 726/2004 (4), įsteigiantį Europos vaistų agentūrą, ypač į jo 68 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,
   atsižvelgdamas į 2011 m. birželio 17 d. Agentūros valdančiosios tarybos pirmininko laišką Europos Parlamento Biudžeto kontrolės komiteto pirmininkui (EMA/441533/2011),
   atsižvelgdamas į Agentūros atsakymus į 2011 m. gegužės 10 d. Parlamento rezoliuciją (6), pateikiamą kartu su minėtu Sprendimu dėl 2009 finansinių metų biudžeto įvykdymo patvirtinimo,
   atsižvelgdamas į Komisijos Vidaus audito tarnybos (VAT) 2009, 2008 ir 2007 metų metinio vidaus audito ataskaitas apie Agentūrą,
   atsižvelgdamas į galutinę tolesnių veiksmų ataskaitą dėl VAT 2009, 2008 ir 2006 m. auditų, kuriuos ji atliko Agentūroje,
   atsižvelgdamas į Darbo tvarkos taisyklių 77 straipsnį ir VI priedą,
   atsižvelgdamas į antrąjį Biudžeto kontrolės komiteto pranešimą (A7–0329/2011),

               A.

               kadangi Audito Rūmai savo ataskaitoje apie Europos vaistų agentūros 2009 finansinių metų metines finansines ataskaitas pateikė sąlyginę nuomonę dėl pagal finansines ataskaitas vykdytų operacijų teisėtumo ir tvarkingumo,

               B.

               kadangi savo aukščiau minėtame 2011 m. gegužės 10 d. sprendime Parlamentas nusprendė atidėti savo sprendimą dėl patvirtinimo Europos vaistų agentūros vykdomajam direktoriui, kad Agentūros 2009 finansinių metų biudžetas įvykdytas,

               C.

               kadangi Agentūros 2009 m. biudžetas buvo 194 000 000 EUR, t. y. 6,28 % didesnis nei 2008 finansiniais metais,

               D.

               kadangi Agentūros biudžetas finansuojamas ir iš Sąjungos metinio biudžeto, kuris sudaro 18,52 % visų 2009 m. įplaukų, ir didžiausia dalimi iš farmacinių įmonių mokamų mokesčių už paslaugas, kurios gali tęstis ilgiau nei vienerius finansinius metus, ir kadangi dėl to Sąjungos bendras įnašas 2008–2009 m. sumažėjo 9,2 %,

               E.

               kadangi biudžeto įvykdymą tvirtinanti institucija gavo Agentūros atsakymus po minėtos 2011 m. gegužės 10 d. Parlamento rezoliucijos,

               F.

               kadangi savo atsakymuose Parlamentui Agentūra pateikė naujausią informaciją biudžeto įvykdymą tvirtinančiai institucijai apie VAT rekomendacijų įgyvendinimo lygį, kuriuose teigiama, kad:

                           —

                           nuo 2009 m. VAT atlikto žmogiškųjų išteklių valdymo audito viena iš trijų „labai svarbių“ rekomendacijų šiuo metu jau įgyvendinta ir kitos dvi įgyvendinamos,

                           —

                           nuo 2008 m. VAT atlikto administracinių atrankos procedūrų, padedančių teikti Agentūros mokslines rekomendacijas žmonėms skirtų vaistų klausimais, audito „itin svarbios“ rekomendacijos ir „labai svarbios“ rekomendacijos (darbuotojų interesų konfliktų valdymas ir konkrečios gairės) atitinkamai buvo įvertintos iš naujo ir paskelbtos „labai svarbiomis“ ir „svarbiomis“, o trys „labai svarbios“ rekomendacijos šiuo metu jau įgyvendintos,

                           —

                           nuo 2005 m. VAT atlikto vidaus kontrolės standartų (angl. ICS) audito viena iš dviejų „labai svarbių“ rekomendacijų šiuo metu jau įgyvendinta,

      Bendras įvertinimas

               1.

               patvirtina, kad gavo Agentūros valdančiosios tarybos pirmininko 2011 m. birželio 17 d. laišką, kuriame teigiama, kad Agentūra ėmėsi veiksmų, siekdama panaikinti 2009 m. trūkumus; taip pat atkreipia dėmesį į dokumentus ir jų priedus, kuriuos gavo iš Agentūros kaip atsakymus į minėtą 2011 m. gegužės 10 d. Parlamento rezoliuciją; taip pat pripažįsta, kad gavo Agentūros laikinojo vykdomojo direktoriaus 2011 m. rugpjūčio 10 d. laišką, kuriame pateikiami atsakymai į klausimus, kurie buvo iškelti per 2011 m. liepos 13 d. Parlamento Biudžeto kontrolės komiteto posėdį vykusias diskusijas dėl Agentūros 2009 m. biudžeto įvykdymo patvirtinimo; tačiau apgailestauja, kad nepateikta visa reikalaujama informacija;

               2.

               vis dėlto pažymi, kad Agentūra turėtų ir toliau informuoti kartą į tris mėnesius biudžeto įvykdymą tvirtinančią instituciją apie veiksmų, kurių imtis reikalavo biudžeto įvykdymą tvirtinanti institucija, rezultatus;

               3.

               pabrėžia, kad biudžeto įvykdymą tvirtinanti institucija per kitas biudžeto įvykdymo patvirtinimo procedūras ir toliau atidžiai stebi, kaip įgyvendinamos priemonės, kurių buvo imtasi siekiant spręsti Audito Rūmų ir VAT ataskaitose nurodytus rimtus Agentūros veiklos trūkumus; todėl tikisi, kad Agentūra teiks informaciją biudžeto įvykdymą tvirtinančiai institucijai apie atliktus veiksmus ir jų rezultatus ir pateiks reikalaujamus dokumentus, ypač šiais klausimais:

                           a)

                           apie valdančiosios tarybos vykdomą veiksmų plano, konkrečių priemonių ir įgyvendinimo tvarkaraščio, skirtų ištaisyti viešųjų pirkimų procedūrų trūkumus, patvirtinimo procesą;

                           b)

                           apie esamų procedūrų, susijusių su savo darbuotojų ir ekspertų interesų konfliktų nustatymu ir valdymu, veiksmingo naudojimo kruopštų tikrinimą;

                           c)

                           apie VAT ataskaitų teikimą, vadovaujantis Finansiniu reglamentu;

      Konkrečios pastabos

      Viešųjų pirkimų procedūros

               4.

               pažymėjo, kad gauta informacija, susijusi su kontrolės sistema, kuri padėtų išvengti nuolatinių viešųjų pirkimų procedūrų klaidų ar jos būtų laiku nustatomos; tikisi gauti daugiametį viešųjų pirkimų planą; atsižvelgdamas į tai, primena Agentūrai, kad ji turi ir toliau gerinti viešųjų pirkimų sistemos kokybę, taip pat griežtai laikytis viešųjų pirkimų taisyklėse nustatytų reikalavimų, kad būtų pašalinti Audito Rūmų nustatyti trūkumai;

               5.

               atkreipia dėmesį, kad pradėti veiksmai siekiant parengti veiksmų planą dėl viešųjų pirkimų procedūrų tobulinimo; ragina Agentūrą tuoj pat tęsti darbą siekiant patvirtinti veiksmų planą, skirtą ištaisyti viešųjų pirkimų procedūrų trūkumams, ypač viešųjų pirkimų procedūrų valdymo klaidas, kuriame būtų nustatyta griežtesnė techninė ir procedūrinė kontrolė, ir atitinkamai informuoti biudžeto įvykdymą tvirtinančią instituciją;

               6.

               primena, kad savo 2009 m. ataskaitoje Audito Rūmai teigė, kad Agentūra neatlieka pakankamai patikrinimų siekdama sumažinti klaidų, susijusių su daugeliu pagal IT pagrindų sutartis atliktų didelių viešųjų pirkimų, skaičių; taip pat priminė, kad auditas atskleidė klaidas, kurios turėjo poveikio šių operacijų teisėtumui ir buvo pagrindas Audito Rūmams reikšti nuomonę dėl pagal Agentūros finansines ataskaitas vykdytų operacijų tvarkingumo ir teisėtumo;

      Perkelti asignavimai

               7.

               pabrėžė, kad 2009 finansinių metų metinėje ataskaitoje apie Agentūrą Audito Rūmai pranešė, jog buvo perkelta 19 500 000 EUR, iš kurių apie 14 800 000 EUR (38 % Agentūros 2009 m. asignavimų) skirta metų pabaigoje dar neįgyvendintai veiklai (arba tam tikrais atvejais negautoms prekėms, skirtoms paslaugoms, kurios gali tęstis ilgiau nei vienerius metus); taigi priminė Agentūrai imtis atitinkamų veiksmų ir laukia, kada gaus Audito Rūmų patikinimą minėtu klausimu;

      Pajamos iš mokesčių

               8.

               atkreipia dėmesį į iš Agentūros gautą informaciją, kad 2011 m. sausio 1 d. Agentūra pradėjo taikyti integruotą įmonių išteklių stebėsenos planavimo sistemą (angl. ERP), kurios tiekėjas yra SAP, kad galėtų išspręsti didelių vėlavimų, susijusių su vykdomaisiais raštais sumoms išieškoti, problemą; pažymi, kad šiai naujai sistemai Agentūra teiks duomenis iš dabar naudojamų sistemų (pvz., SIAMED) per prietaisų skydą tiesiai į finansinį modulį SAP;

      Užsienio valiutos keitimo sandoriai

               9.

               patvirtina, kad Agentūra įsipareigojo riboti riziką, susijusią su valiutos keitimo kursų kitimu, ir kad 2010 m. birželio 11 d. ji persvarstė savo iždo politiką ir įsteigė vidaus konsultacijų komitetą, kuris konsultuos apskaitos pareigūną dėl apsidraudimo strategijų; taip bus sumažintas apsidraudimas iki 50 % sąmatinių reikalavimų; taip pat bus užtikrinama, kad rinkos normos, kurias galima pasiekti, atitiktų anksčiau minėtą biudžeto išlaidų normą arba būtų už pastarąją didesnės;

      Interesų konfliktų valdymas

               10.

               pažymi, kad Agentūra pateikė atsakymus apie tai, kaip ji laikosi savo elgesio kodekso, nustatydama valdančiosios tarybos ir komitetų narių, ekspertų ir Agentūros darbuotojų nepriklausomumo ir konfidencialumo principus ir gaires; atitinkamai tikisi, kad Agentūra, prieš paskirdama už konkrečių vaistų projektus atsakingus asmenis, kruopščiai įvertins, ar deklaruoti darbuotojų interesai galėtų daryti įtaką jų nešališkumui ir nepriklausomumui; tikisi, kad Agentūros dokumentai dėl interesų konfliktų yra atnaujinami;

               11.

               atkreipia dėmesį į Agentūros ketinimą taikyti VAT rekomendaciją iš šios tarnybos 2010 m. tolesnio audito, patvirtinant rizika grindžiamą metodą ir didžiausią dėmesį skiriant darbuotojams, kurie deklaruoja interesus, tikrinti; ragina Agentūrą iki 2011 m. pabaigos pranešti biudžeto įvykdymą tvirtinančiai institucijai apie tvarkaraštį ir planą, pagal kurį bus taikomos šios VAT rekomendacijos;

               12.

               vis dėlto pripažįsta, kad Agentūros atsakymas, kuriame ji teigia, kad nėra pareigos reikalauti metinių finansinių interesų deklaracijų iš ekspertų, kurie atsakingi už vaistų vertinimą, arba šias deklaracijas stebėti, nes už tai atsakingos valstybių narių kompetentingos institucijos (Direktyvos 2001/83/EB (7) su pakeitimais, padarytais Direktyva 2004/27/EB (8), 126b straipsnis); taigi ragina Komisiją priminti atitinkamoms valstybių narių valdžios institucijoms apie jų įsipareigojimus šiuo klausimu;

               13.

               pabrėžia, kad įtaka galėtų būti daroma ne tik Agentūros reputacijai tais atvejais, kai vertinimais suabejojama galimo interesų konflikto pagrindu, bet taip pat kad dėl tokių interesų konfliktų neužtikrinama geriausia Europos piliečių sveikatos apsauga;

               14.

               pažymi, kad nuo 2011 m. liepos 1 d. paskelbta nauja elektroninė interesų deklaravimo (e-DoI) forma, kurią privalo užpildyti visi ekspertai, ir kad visos šios ekspertų užpildytos formos yra saugomos ekspertų duomenų bazėje, ir 2011 m. rugsėjo 30 d. yra paskelbtos Agentūros interneto svetainėje; taip pat atkreipia dėmesį į tai, kad Agentūros ir kiekvienos kompetentingos nacionalinės institucijos susitarimo memorandumas dėl vertinimų, kuriuos atlieka kompetentinga nacionalinė institucija, atsižvelgdama į Agentūrai teikiamas paslaugas, mokslinio lygio ir nepriklausomumo stebėjimo įsigaliojo 2011 m. liepos 4 d.;

               15.

               ragina Agentūrą ir toliau informuoti biudžeto įvykdymą patvirtinančią instituciją apie veiksmus, kurių imtasi dėl klausimų, susijusių su veiksmingu elgesio kodekso laikymusi, kai tai susiję su interesų konfliktų valdymu;

               16.

               primygtinai ragina, bet taip pat įspėja Agentūrą, kad visi atitinkamose audito ataskaitose, įskaitant 2010 m. ataskaitą, nurodyti veiksmai turėtų būti visapusiškai įgyvendinti prieš pradedant vykdyti kitą biudžeto įvykdymo patvirtinimo procedūrą;

      Žmogiškųjų išteklių valdymas

               17.

               atkreipia dėmesį į Agentūros atsakymą, kuriame ji teigia, kad ištaisė trūkumus, kuriuos nustatė VAT ir kurie susiję su sutartininkų atranka, ir kad persvarstė darbo instrukcijas ir nustatė šablonus, taip pat personalui buvo suteiktas specialus mokymas; atitinkamai ragina Agentūrą teikti naujausią informaciją biudžeto įvykdymą tvirtinančiai institucijai apie šių veiksmų įgyvendinimo lygį; laukia Audito Rūmų 2010 m. ataskaitos, siekdamas nustatyti, ar Agentūros pateiktas patikinimas yra pagrįstas;

               18.

               pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2011 m. gegužės 10 d. (9) rezoliucijoje dėl ES agentūrų veiklos, finansų valdymo ir kontrolės.

      (1)  OL C 338, 2010 12 14, p. 28.

      (2)  OL L 250, 2011 9 27, p. 173.

      (3)  OL L 248, 2002 9 16, p. 1.

      (4)  OL L 136, 2004 4 30, p. 1.

      (5)  OL L 357, 2002 12 31, p. 72.

      (6)  OL L 250, 2011 9 27, p. 174.

      (7)  2001 m. lapkričio 6 d. Europos Parlamento ir Tarybos direktyva 2001/83/EB dėl Bendrijos kodekso, reglamentuojančio žmonėms skirtus vaistus (OL L 311, 2001 11 28, p. 67).

      (8)  OL L 136, 2004 4 30, p. 34.

      (9)  OL L 250, 2011 9 27, p. 269.


title: 2016 m. gegužės 25 d. Komisijos sprendimas (ES) 2016/835 dėl Europos mokslo ir naujųjų technologijų etikos grupės įgaliojimų pratęsimo

text:
27.5.2016

               LT

               Europos Sąjungos oficialusis leidinys

               L 140/21

         KOMISIJOS SPRENDIMAS (ES) 2016/835
   2016 m. gegužės 25 d.
   dėl Europos mokslo ir naujųjų technologijų etikos grupės įgaliojimų pratęsimo
   EUROPOS KOMISIJA,
   atsižvelgdama į Europos Sąjungos sutartį ir Sutartį dėl Europos Sąjungos veikimo,
   kadangi:

               (1)

               Europos Sąjungos sutarties 2 straipsnyje įtvirtintos vertybės, kuriomis grindžiama Sąjunga, o 6 straipsniu pripažįstama, kad Pagrindinių teisių chartija turi tokią pat teisinę galią kaip ir Sutartys, ir nustatyta, jog pagrindinės teisės sudaro Sąjungos teisės bendruosius principus;

               (2)

               nusprendusi į Bendrijos mokslinių tyrimų ir technologinės plėtros politikos sprendimų priėmimo procesą įtraukti etikos aspektą, Europos Komisija 1991 m. lapkričio 20 d. įsteigė Patarėjų biotechnologijų etinių padarinių klausimais grupę (toliau – Patarėjų grupė);

               (3)

               1997 m. gruodžio 16 d. Komisija nusprendė Patarėjų grupę pakeisti Europos mokslo ir naujųjų technologijų etikos grupe (toliau – Etikos grupė) ir išplėsti jos įgaliojimus, kad jie apimtų visas mokslo ir technologijų taikymo sritis. Vėliau Etikos grupės įgaliojimai buvo pratęsti; paskutinį kartą tai padaryta Komisijos sprendimu 2010/1/ES (1). Todėl dabar tikslinga grupės įgaliojimus pratęsti penkerių metų laikotarpiui, o vėliau paskirti naujus narius;

               (4)

               Etikos grupei pavesta Europos Komisijos prašymu arba, gavus Komisijos sutikimą, savo pačios iniciatyva teikti Komisijai gaires etikos klausimais. Komisija gali atkreipti Etikos grupės dėmesį į klausimus, kurie, Europos Parlamento ir Tarybos nuomone, yra ypač svarbūs etikos atžvilgiu;

               (5)

               turėtų būti nustatytos grupės nariams taikomos informacijos atskleidimo taisyklės;

               (6)

               asmens duomenys turėtų būti tvarkomi laikantis Europos Parlamento ir Tarybos reglamento (EB) Nr. 45/2001 (2);

               (7)

               Sprendimas 2010/1/ES turėtų būti panaikintas,

         PRIĖMĖ ŠĮ SPRENDIMĄ:
   1 straipsnis
   Įgaliojimai
   Europos mokslo ir naujųjų technologijų etikos grupės (toliau – Etikos grupė) įgaliojimai pratęsiami penkerių metų laikotarpiui.
   2 straipsnis
   Funkcijos
   Etikos grupės funkcijos – Komisijos prašymu arba, jei Komisijos tarnybos sutinka, jos pirmininko prašymu konsultuoti Komisiją mokslo ir naujųjų technologijų etikos klausimais, taip pat pažangos šiose srityse platesnio masto padarinių visuomenei klausimais. Todėl grupė:

               a)

               nustato, apibrėžia ir nagrinėja mokslo ir technologijų pažangos keliamus etikos klausimus;

               b)

               rengiamose analizėse ir rekomendacijose išdėsto gaires, kuriomis siekiama skatinti etiškai formuoti ES politiką, tinkamai atsižvelgiant į Europos Sąjungos pagrindinių teisių chartiją.

         3 straipsnis
   Konsultavimasis
   Komisija gali konsultuotis su grupe bet kokiais klausimais, patenkančiais į 2 straipsnyje nustatytą kompetencijos sritį. Tokiais atvejais Komisija gali atkreipti grupės dėmesį į klausimus, kurie, Europos Parlamento ir Tarybos nuomone, yra ypač svarbūs etikos atžvilgiu.
   4 straipsnis
   Nariai ir jų skyrimas
   1.   Etikos grupę sudaro ne daugiau kaip 15 narių. Nariai turi turėti kompetencijos 2 straipsnyje nurodytoje srityje.
   2.   Nariai veikia individualiai. Jie konsultuoja Komisiją vadovaudamiesi viešuoju interesu ir nepriklausomai nuo išorės įtakos. Nariai laiku praneša Komisijai apie bet kokį interesų konfliktą, kuris galėtų turėti neigiamos įtakos jų nepriklausomumui.
   3.   Narius iš kandidatų, pareiškusių susidomėjimą dalyvauti Etikos grupės narių atrankoje ir remiantis šio straipsnio 4 ir 6 dalyse išdėstytais kriterijais atrinktų taikant atrankos procedūrą, kurios priežiūrą atlieka atrankos komitetas, skiria Komisijos pirmininkas už mokslinius tyrimus, mokslą ir inovacijas atsakingo Komisijos nario teikimu.
   4.   Atrankos komitetas, siūlydamas Etikos grupės sudėtį, siekia užtikrinti kuo aukštesnį jos narių ekspertinių žinių ir įvairovės lygį, geografinę pusiausvyrą, taip pat proporcingą narių pasiskirstymą pagal praktinę patirtį bei atstovaujamas atitinkamas interesų sritis ir atsižvelgia į konkrečias Etikos grupės funkcijas, reikalingų ekspertinių žinių pobūdį ir susidomėjusių kandidatų skaičių. Etikos grupė yra nepriklausoma, pliuralistinė ir daugiadisciplinė.
   5.   Kiekvienas Etikos grupės narys skiriamas dvejų su puse metų kadencijai. Pasibaigus nario kadencijai, jis gali būti paskirtas kitai kadencijai. Etikos grupės nariai gali būti skiriami ne daugiau kaip trims kadencijoms.
   6.   Atrenkant kandidatus į grupės narius, atsižvelgiama į šiuos veiksnius ir kriterijus:

               a)

               užtikrinama, kad konkrečios sudėties grupė galėtų nepriklausomai teikti aukščiausios kokybės, išmanymu ir įžvalga grindžiamas konsultacijas. Grupės patikimumas grindžiamas jos narių – moterų ir vyrų – savybių pusiausvyra, o visa grupės sudėtis turi atspindėti perspektyvų įvairovę Europoje. Griežtai paisoma lyčių įvairovės ir tinkamai atsižvelgiama į skirtingo amžiaus narių skaičiaus pusiausvyrą bei geografinį pasiskirstymą;

               b)

               grupės nariai yra tarptautiniu mastu pripažinti ekspertai, pasižymintys aukšta kompetencija ir turintys Europos bei pasaulio lygio patirties;

               c)

               grupės sudėtis atspindi plačią daugiadisciplinę grupės įgaliojimų sritį, į kurią patenka filosofija ir etika, gamtos ir socialiniai mokslai ir teisė. Tačiau nariai neturi savęs laikyti tam tikros disciplinos, pasaulėžiūros ar mokslinių tyrimų krypties atstovais; jie turi turėti visapusišką viziją, kurioje bendrai atsispindi svarbių esamų ir atsirandančių pokyčių suvokimas, įskaitant tarpdisciplinį, transdisciplinį ir daugiadisciplinį požiūrius, ir konsultacijų etikos klausimais poreikis Europos lygiu;

               d)

               be patvirtintos reputacijos, nariai, teikdami politikos formuotojams konsultacijas etikos klausimais, bendrai taiko patirtį, įgytą įvairiose valstybėse narėse ir Europos bei tarptautiniu lygiu;

               e)

               į grupės sudėtį įeina nariai, turintys darbo tokiuose organuose, kaip patariamosios tarybos ir komitetai, Vyriausybės patarėjų komandos, nacionalinės etikos tarybos, universitetai ir mokslinių tyrimų institutai, patirties. Gali būti naudinga į grupės sudėtį įtraukti narių, kurie įgijo patirties daugiau kaip vienoje šalyje, ir narių ne iš Europos Sąjungos.

         7.   Etikos grupės nariai atrenkami skelbiant atvirą kvietimą pareikšti susidomėjimą, kuriame nurodoma išsamios paraiškos teikimo tvarka. Komisija kvietimą skelbia interneto svetainėje Europa. Nuoroda į interneto svetainę Europa taip pat pateikiama Komisijos ekspertų grupių ir panašių subjektų registre (toliau – Ekspertų grupių registras).
   8.   Kandidatūra gali būti pateikta, jei kandidatas laikosi išsamios paraiškos teikimo tvarkos.
   9.   Etikos grupės narių sąrašą Komisija skelbia Ekspertų grupių registre.
   10.   Pagal šio straipsnio 2 dalį nepaskirti tinkami kandidatai įtraukiami į rezervo sąrašą. Iš rezervo sąrašo Komisijos pirmininkas gali paskirti narius.
   11.   Tais atvejais, kai narys nebegali veiksmingai prisidėti prie Etikos grupės veiklos arba atsistatydina ar neatitinka Sutarties dėl Europos Sąjungos veikimo 339 straipsnyje išdėstytų sąlygų, Komisijos pirmininkas gali likusiam to nario kadencijos laikui iš rezervo sąrašo paskirti jį pakeisiantį narį.
   5 straipsnis
   Veikla
   1.   Mokslinių tyrimų ir inovacijų generalinis direktoratas glaudžiai bendradarbiauja su Etikos grupės pirmininku ir atsako už Etikos grupės darbo koordinavimą bei organizavimą ir sekretoriato paslaugų teikimą.
   2.   Etikos grupės nariai kadencijos laikotarpiui paprasta balsų dauguma iš savo tarpo išsirenka pirmininką ir pirmininko pavaduotoją.
   3.   Etikos grupės nariai ir kviestiniai ekspertai laikosi Sutartyse ir jų įgyvendinimo taisyklėse nustatytų įpareigojimų saugoti profesinę paslaptį, taip pat Komisijos sprendimuose (ES, Euratomas) 2015/443 (3) ir (ES, Euratomas) 2015/444 (4) išdėstytų Komisijos saugumo taisyklių, susijusių su ES įslaptintos informacijos apsauga. Jei jie šių įpareigojimų nevykdo, Komisija gali imtis visų tinkamų priemonių.
   4.   Etikos grupės darbo programą ir pačios grupės iniciatyva siūlomas etikos analizes tvirtina Komisija. Kiekviename prašyme atlikti etikos analizę nurodomi prašomos atlikti analizės parametrai. Prašydama Etikos grupės suteikti konsultacijas, Komisija nustato jų suteikimo terminą.
   5.   Etikos grupė savo nuomonėse išdėsto rekomendacijas. Jos grindžiamos naujausios atitinkamo mokslo ir technologijų padėties apžvalga ir išsamia iškilusių etikos aspektų analize. Apie Etikos grupės pateiktas rekomendacijas pranešama atitinkamoms Komisijos tarnyboms.
   6.   Etikos grupė veikia kolegialiai ir siekia bendro visų narių sutarimo. Etikos grupė Komisijos atstovo pritarimu priima savo darbo tvarkos taisykles remdamasi Standartinėmis ekspertų grupių darbo tvarkos taisyklėmis. Darbo tvarka siekiama užtikrinti, kad visi nariai aktyviai dalyvautų grupės veikloje.
   7.   Etikos grupės posėdžiai paprastai vyksta Komisijos patalpose laikantis Komisijos nustatytos tvarkos ir grafiko. Etikos grupės posėdžiai turėtų vykti ne rečiau kaip 6 kartus per 12 mėnesių laikotarpį ir sudaryti apie 12 darbo dienų per metus. Prireikus Komisijos atstovo pritarimu gali būti surengti papildomi posėdžiai.
   Kad Etikos grupė galėtų pasirengti atlikti analizę, Komisijos atstovas, neviršydamas turimų išteklių, gali:

               —

               prireikus ad hoc pagrindu pakviesti atitinkamų NVO ar atstovaujančiųjų organizacijų ekspertus ir atstovus pasikeisti nuomonėmis. Jei Komisija mano, jog yra svarbu aprėpti platų su mokslo ir naujųjų technologijų pažanga susijusių etikos klausimų spektrą, ji taip pat gali pakviesti išorės ekspertus ad hoc pagrindu laikinai dalyvauti Etikos grupės darbe,

               —

               inicijuoti tyrimus visai būtinai mokslinei ir techninei informacijai rinkti,

               —

               leisti sudaryti darbo grupes konkretiems klausimams nagrinėti,

               —

               užmegzti glaudžius ryšius su valstybių narių ir trečiųjų šalių įvairių etikos organizacijų atstovais.

         Be to, Komisija, siekdama skatinti dialogą ir didinti kiekvienos Etikos grupės pateikiamos nuomonės skaidrumą, rengia viešas apskritojo stalo diskusijas. Etikos grupė užmezga glaudžius ryšius su Komisijos padaliniais, kuriems grupės nagrinėjami klausimai turi reikšmės.
   8.   Komisija stengiasi pasiekti bendrą sutarimą. Tačiau tais atvejais, kai nuomonės nepavyksta priimti vieningai, kartu pateikiama atskiroji nuomonė (kaip mažumos nuomonė) ir nurodomi tokią nuomonę pareiškusio (-ių) nario (-ių) vardas (-ai) ir pavardė(s). Nuomonė perduodama Komisijos pirmininkui arba jo paskirtam atstovui. Kiekviena priimta nuomonė paskelbiama ir perduodama Europos Parlamentui ir Europos Sąjungos Tarybai.
   9.   Jei dėl veiklos aplinkybių reikia, kad konsultacijos tam tikru klausimu būtų suteiktos greičiau, nei tai būtų įmanoma įprastai priimant nuomonę, gali būti rengiami trumpi pareiškimai ar kitų formų analizės, užtikrinant, kad būtų laikomasi skaidrumo principo, kaip ir rengiant bet kokią kitą nuomonę, o paskui prireikus išsamesnė analizė pateikiama nuomonėje. Pareiškimai paskelbiami ir paviešinami Etikos grupės interneto svetainėje. Įgyvendindama savo darbo programą Etikos grupė Komisijos atstovo pritarimu gali atnaujinti nuomonę, jei ji mano tai esant reikalinga.
   10.   Etikos grupės diskusijos yra konfidencialios. Komisijos atstovo pritarimu Etikos grupė gali paprasta narių balsų dauguma nuspręsti paviešinti savo svarstymus visuomenei.
   11.   Visi su Etikos grupės veikla susiję dokumentai (pavyzdžiui, posėdžių darbotvarkės, protokolai, nuomonės ir dalyvių pateikti dokumentai) paviešinami Ekspertų grupių registro interneto svetainėje arba joje pateikiant nuorodą į tam skirtą svetainę. Dokumentai gali būti neskelbiami, jeigu manoma, kad atskleidus dokumentą būtų pakenkta viešajam arba privačiajam interesui, kaip apibrėžta Europos Parlamento ir Tarybos reglamento (EB) Nr. 1049/2001 (5) 4 straipsnyje.
   12.   Iki pasibaigiant Etikos grupės kadencijai jos pirmininkas parengia grupės veiklos ataskaitą. Ataskaita paskelbiama ir perduodama laikantis 11 dalyje nustatytos tvarkos.
   6 straipsnis
   Posėdžių išlaidos
   1.   Etikos grupės veikloje dalyvaujantiems asmenims už jų suteiktas paslaugas neatlyginama.
   2.   Su Etikos grupės posėdžiais susijusias kelionės ir pragyvenimo išlaidas Komisija atlygina laikydamasi galiojančių taisyklių.
   3.   Tos išlaidos atlyginamos neviršijant pagal metinę išteklių skyrimo procedūrą skirtų asignavimų.
   7 straipsnis
   Baigiamosios nuostatos
   Šis sprendimas skelbiamas Europos Sąjungos oficialiajame leidinyje ir įsigalioja kitą dieną po jo paskelbimo Europos Sąjungos oficialiajame leidinyje. Sprendimas 2010/1/ES panaikinamas.

      Priimta Briuselyje 2016 m. gegužės 25 d.

            Komisijos vardu

            Pirmininkas

         Jean-Claude JUNCKER

      (1)  2009 m. gruodžio 23 d. Komisijos sprendimas 2010/1/ES dėl Europos mokslo etikos ir naujų technologijų grupės įgaliojimų pratęsimo (OL L 1, 2010 1 5, p. 8).

      (2)  2000 m. gruodžio 18 d. Europos Parlamento ir Tarybos reglamentas (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (OL L 8, 2001 1 12, p. 1).

      (3)  2015 m. kovo 13 d. Komisijos sprendimas (ES, Euratomas) 2015/443 dėl saugumo Komisijoje (OL L 72, 2015 3 17, p. 41).

      (4)  2015 m. kovo 13 d. Komisijos sprendimas (ES, Euratomas) 2015/444 dėl ES įslaptintos informacijos apsaugai užtikrinti skirtų saugumo taisyklių (OL L 72, 2015 3 17, p. 53).

      (5)  2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, 2001 5 31, p. 43).


title: 2010/310/: 2010 m. birželio 3 d. Tarybos sprendimas dėl Regionų komiteto Lenkijai atstovaujančio nario skyrimo

text:
8.6.2010

               LT

               Europos Sąjungos oficialusis leidinys

               L 140/25

         TARYBOS SPRENDIMAS
   2010 m. birželio 3 d.
   dėl Regionų komiteto Lenkijai atstovaujančio nario skyrimo
   (2010/310/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Lenkijos Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES ir 2010/29/ES dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d. (1).

               (2)

               Pasibaigus Regionų komiteto nario Jan KOZŁOWSKI įgaliojimams, tapo laisva Regionų komiteto nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui – iki 2015 m. sausio 25 d., Regionų komiteto nariu skiriamas:
   Mieczysław STRUK, Marszałek Województwa Pomorskiego.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge 2010 m. birželio 3 d.

            Tarybos vardu

            Pirmininkas

         A. PÉREZ RUBALCABA

      (1)  OL L 348, 2009 12 29, p. 22 ir OL L 12, 2010 1 19, p. 11.


title: 2013/591/ES: 2013 m. balandžio 17 d. Europos Parlamento sprendimas dėl Europos tinklų ir informacijos apsaugos agentūros 2011 finansinių metų sąskaitų uždarymo

text:
16.11.2013

               LT

               Europos Sąjungos oficialusis leidinys

               L 308/276

         EUROPOS PARLAMENTO SPRENDIMAS
   2013 m. balandžio 17 d.
   dėl Europos tinklų ir informacijos apsaugos agentūros 2011 finansinių metų sąskaitų uždarymo
   (2013/591/ES)
   EUROPOS PARLAMENTAS,

               —

               atsižvelgdamas į Europos tinklų ir informacijos apsaugos agentūros 2011 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos tinklų ir informacijos apsaugos agentūros 2011 finansinių metų metinių finansinių ataskaitų su Agentūros atsakymais (1),

               —

               atsižvelgdamas į Tarybos 2013 m. vasario 12 d. rekomendaciją (05753/2013 – C7–0041/2013),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2004 m. kovo 10 d. Europos Parlamento ir Tarybos reglamentą (EB) Nr. 460/2004, įsteigiantį Europos tinklų ir informacijos apsaugos agentūrą (4), ypač į jo 17 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą (A7–0100/2013),

               1.

               pritaria Europos tinklų ir informacijos apsaugos agentūros 2011 finansinių metų sąskaitų uždarymui;

               2.

               paveda Pirmininkui perduoti šį sprendimą Europos tinklų ir informacijos apsaugos agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 388, 2012 12 15, p. 135.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 77, 2004 3 13, p. 1.

      (5)  OL L 357, 2002 12 31, p. 72.